Vader se Sondes by Erika Visagie - Read Online
Die gebeure van ʼn rukkie terug speel weer voor haar geestesoog af. Sy skud haar kop stadig heen en weer ... probeer die spinnerakke uit haar kop kry.
Sy is so ... moeg amper lewensmoeg. Maar hoe kan sy so voel as sy dan nog net 'n kind is?
Anette smeer die waslap en was haar oor en oor. Haar vel is al bloedrooi van al die wassery, maar dit voel of sy nooit weer gaan skoon kom nie. Na ʼn volle uur klim sy uit die bad.
“Ek glo jou nie Retha!” Hy stamp haar met geweld teen die deur vas, en Retha probeer met haar arm keer dat sy nie haar kop teen die muur stamp nie. Met die geweld wat sy die deur tref, voel sy die skiet pyn in haar lae rug. “Dirk! Hou op, jy maak my seer!” Snik Retha. “Nee Retha, jy kort al lankal ʼn goeie pakslae! Jy neul mos gereeld oor my drinkery! En ek kan my drinkery hanteer! Jy sal van vanaand af ophou om oor my drinkery te praat. Ek is ʼn volwasse man, en sal my nie deur enige vrou laat voor skryf hoe ek moet lewe nie. Verstaan ons mekaar!!??”
“Dis reg Dirk, ek sal nie weer met jou praat oor jou drank gewoontes nie. Ek het geen reg om so met jou te praat nie, jy is immers ʼn volwasse mens wat sy eie keuses mag maak.”Retha hoor hoe sy tong sleep van die drank, en besef sy moet nou eerder mooi praat voordat hy haar weer aanrand. Haar rug pyn erg, maar sy sal nie ʼn woord daarvan sê nie. Sy wens net hy wil nou die badkamer verlaat, sodat sy kan opstaan.........
Publisher: Erika VisagieReleased: Mar 29, 2015ISBN: 9781310848964Format: book
Vader se Sondes - Erika Visagie